“บล.เมย์แบงก์ฯ” ปักธงกำไร JMT ทั้งปีโต 30% เคาะเป้า 17 บ. ลุ้นปันผลสูง 4%
"บล.เมย์แบงก์ฯ" ปักธงกำไร JMT ทั้งปีโต 30% เคาะเป้า 17 บ. ลุ้นปันผลสูง 4%
"บล.เมย์แบงก์ฯ" ปักธงกำไร JMT ทั้งปีโต 30% เคาะเป้า 17 บ. ชูปันผลสูง 4%
23 พ.ค. 2562

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ แนะนำ “ซื้อ” หุ้น JMT ประเมินราคาเป้าหมาย 17 บาท/หุ้น โดย JMT รายงานกำไรสุทธิไตรมาส 1/62 ที่ 145  ล้านบาท เพิ่มขึ้น 10% เมื่อเทียบจากไตรมาส 1/61 และเพิ่มขึ้น 25% เมื่อเทียบจากปีก่อน ทำ All-Time High รายไตรมาสตามนัด บนรายได้ 547 ล้านบาท เพิ่มขึ้น 37% เมื่อเทียบจากปีก่อน ตามยอด Cash collected ที่ 708 ล้านบาท สูสีกับช่วงไตรมาส 4/61 ที่เป็น High season
ขณะที่ core GPM ทรงตัวสูงที่ 61.2% แม้งวดนี้จะมีบันทึกขาดทุนธุรกิจประกัน – 3 ล้านบาท แต่เริ่มเห็นทิศทางบวกของ Loss ratio ที่ลดลงอย่างมาก หลังการปรับ product mix ที่ทำกำไรมากขึ้นโดยเฉพาะฝั่ง non-motor ประเมินไตรมาส 2/62 เป็นอีกไตรมาสที่ดีของ JMT จาก 1.) ยอดเก็บหนี้ 2 ไตรมาสทำได้ตามเป้า บางกองที่ซื้อตั้งแต่ปี 2558-2560 จะเร่งตัดต้นทุนให้หมด (Fully amortized) และพร้อมบันทึกกำไรได้ทันที 2.) การพลิกมีกำไรของธุรกิจประกัน ลุ้นการทำสถิติใหม่ต่อเนื่อง
นอกเหนือจากการเติบโตบนพอร์ตหนี้สิ้นงวดที่ 1.46 แสนล้านบาท เพิ่มขึ้น 17% เมื่อเทียบจากปีก่อน ยังมีกองหนี้ใหม่ที่อยู่ระหว่างปิดดีลซื้อเพิ่มมูลค่าหนี้ระดับหลายพัน-หมื่นล้านบาท (ราว 25-50% จากที่คาดทั้งปีลงทุน +2 หมื่นล้านบาท) และเมื่อรวมกับกองหนี้ที่ตัดต้นทุนหมดข้างต้นในช่วงปลายไตรมาส 2/62 จะเป็นแรงหนุนกำไรเร่งต่อช่วงครึ่งหลังปี 2562 ดังนั้นจึงยังคงเป้ากำไรปี 2562 ที่ 655 ล้านบาท เพิ่มขึ้น 30% เมื่อเทียบจากปีก่อน
นอกจากนี้ประเมินในช่วงโค้งสุดท้ายก่อนปรับใช้ TFRS9 ปีหน้า ส่งผลให้ธนาคารจะเร่งขาย NPL ออกในช่วงปลายปี อาจเห็นการเติบโตของพอร์ตหนี้ในช่วงปลายไตรมาส 3 – ไตรมาส 4 อย่างก้าวกระโดดมากกว่าที่คาด และเป็น Upside Risk ต่อประมาณการปี 2563
โดยยังคงมุมมองบวกต่อ JMT ในช่วงที่เหลือของปี ตามแนวโน้มกำไรที่คาดขยายตัวแบบไตรมาส-ไตรมาส (1Q&lt;2Q&lt;3Q&lt;4Q) ธุรกิจบริหารหนี้ยังสร้างกระแสเงินสดที่เก็บได้ในแต่ละปีได้อย่างดีเยี่ยมที่คาดไหลเข้าเกือบ 3 พันล้านบาทในปีนี้เพิ่มขึ้น 25% เมื่อเทียบจากปีก่อน
ทั้งนี้หากจ่ายปันผลเท่ากับปีก่อน มีโอกาสเห็นการปันผลที่สูงระดับ 4.5% ได้แม้หุ้นจะอยู่ใน Growth Stage ในแง่ Valuation ราคาอยู่บน Forward P/E ปี 2562 ที่ 20.7 เท่า ประเมินแนวโน้มกำไรสุทธิในช่วงปี 2562-2564 คิดเป็นการโตเฉลี่ย 3Yr-CAGR = +23% เอเทียบจากปีก่อน คิดเป็น PEG ที่ 0.9 เท่า